Item tvonnisse tusschen jacoppe delle mail maison in
deen zijde Ende denise vander woestijne als meye
van dongelberge in dande alse van zeken panden
te weten eene gulden rinck met eene dyamante
ende vijf zilven lepele de welke de voirs jacop
in handen des voirs meyers geset hadde voir den cost
vander hootvaert van zeken vonissen die de scepen
van dongelberge begrepen hadden te halen aen de
scepen van loeven als aen haer hoot Welke vonisse
en voe den
met den voirs jacoppe comen en geluydt wae Ende mids
dien soe waen hem sculdich sijn voirs pande gerestitu
te worden Dair af de voirs meye den contrayne
meynde Seggende dat de voirs jacop de voirs pande
sii st
inde banck in smeyers hande alsoe geset en verbonden hadde
voe den hootcost te weten of jacop tot loeven niet en
quame met gereeden penigen sijne pande lossende
dat dan de meye die pande soude mogen versetten
ten lombarden of elswair en geloefde de selve jacop
alle den oncost dair op gaende te betalen Ende
dair nae eest gebuert dat de voirs jacop met
eene hootvonnisse gewesen es gehouden te sijne
inde helicht van eend hortbaert Ende want
de selve jacop dat niet en betaelde soe hadde
de meye die pande geset in handen laureys
van wynge en zeghers van eycke d scepen cnape
voir der heen recht en voir de teringe die
de meye en scepen van dongelberge tot laurers
huys voirs gedaen hadden en voir de teringe
die huer liede pde gedae hadde inde huyse herix couli